บัตรคนจน 1.14 ล้าน รายเฮ ดีเดย์ 4 ก.ค.นี้ รัฐโอนเงิน 3000 บาท รวดเดียว 
นายลวรณ แสงสนิท ผู้อำนวยการสำนักงานเศรษฐกิจการคลัง (สศค.) กล่าวว่า วันที่ 4 ก.ค.63 กรมบัญชีกลางจะโอนเงินผ่านบัตรสวัสดิการแห่งรัฐ หรือบัตรคนจน จำนวน 1.14 ล้านราย วงเงินรวม 3420 ล้านบาท โดยโอนให้ 1000 บาท เป็นเวลา 3 เดือน (พ.ค.-ก.ค.63) รวมเป็นเงินรายละ 3000 บาท ในครั้งเดียว ซึ่งเป็นไปตามที่ ครม.ให้กระทรวงการคลังช่วยเหลือกลุ่มผู้ถือบัตรคนจนเพิ่มเติม เนื่องจากกลุ่มนี้ยังไม่ได้รับการช่วยเหลือจากมาตรการต่างๆของรัฐบาล จากจำนวนผู้ถือบัตรคนจนทั้งหมด 14.5 ล้านราย คาดว่าคนกลุ่มนี้จะใช้เงินหมดอย่างรวดเร็วหรือใช้หมดในคราวเดียว เพราะช่วงโควิด-19คนกลุ่มนี้มีค่าใช้จ่ายจำนวนมาก เงินจำนวนนี้จะนำไปช่วยเหลือเยียวยาได้ และการใส่เงินลงในบัตรสวัสดิการเพื่อให้นำไปใช้จ่ายนั้น ยังช่วยกระตุ้นการบริโภคในประเทศอีกด้วยส่วนการเปิดลงทะเบียนบัตรสวัสดิการแห่งรัฐรอบใหม่นั้น จะเปิดให้ลงทะเบียนได้หลังสถานการณ์โควิด-19 คลี่คลายเพราะต้องดูช่วงเวลาที่เหมาะสม รวมถึงงบประมาณที่ได้รับด้วย ซึ่งปัจจุบันกระทรวงการคลังได้รับงบฯจากรัฐ เพื่อสนับสนุนค่าใช้จ่ายผ่านบัตรคนจนปีละ 40000-50000 ล้านบาท ส่วนจำนวนผู้ที่ลงทะเบียนบัตรคนจนจะมีจำนวนเท่าไหร่นั้น ต้องดูหลักเกณฑ์ที่เปลี่ยนแปลงไปจากเดิมด้วย ซึ่งเกณฑ์ครั้งนี้อาจเปลี่ยนมาใช้การพิจารณารายได้รวมในครัวเรือน แทนการพิจารณารายได้รายบุคคล ซึ่งเดิมกำหนดว่าต้องมีรายได้ไม่เกิน 100000 บาทต่อปีนางสาววิลาวรรณ พยาน้อย รองอธิบดีกรมบัญชีกลาง ในฐานะโฆษกกรมบัญชีกลาง กล่าวว่า สำหรับผู้ถือบัตรสวัสดิการแห่งรัฐ จำนวน 1.14 ล้านราย ที่ได้รับสิทธิ จะต้องไม่เป็นผู้ประกันตนตามมาตรา 33 ของสำนักงานประกันสังคม และไม่ได้เป็นเจ้าหน้าที่ในหน่วยงานรัฐ อีกทั้งยังต้องไม่เคยได้รับเงินช่วยเหลือจากโครงการใดๆของภาครัฐ ได้แก่ โครงการเราไม่ทิ้งกันโครงการช่วยเหลือเกษตรกร และโครงการช่วยเหลือกลุ่มเปราะบางกรมบัญชีกลางได้เบิกเงินแทนสำนักงานเศรษฐกิจการคลัง เพื่อจ่ายให้ผู้มีสิทธิ โดยการโอนเงินเข้ากระเป๋าเงินอิเล็กทรอนิกส์ (e-Money) ในบัตรสวัสดิการแห่งรัฐ จำนวน 3000 บาท ซึ่งจ่ายเพียงครั้งเดียว ในวันที่ 4 ก.ค.นี้.
กรมบัญชีกลางจะโอนเงินผ่านบัตรสวัสดิการแห่งรัฐ หรือบัตรคนจน จำนวน 1.14 ล้านราย วงเงินรวม 3420 ล้านบาท โดยโอนให้ 1000 บาท เป็นเวลา 3 เดือน รวมเป็นเงินรายละ 3000 บาท
บัตรสวัสดิการแห่งรัฐ,บัตรคนจน,บัตรคนจน 3000,เงิน 3000,เงินช่วยเหลือ,ลงทะเบียนบัตรคนจน,ข่าววันนี้